ก่อนหน้านี้ผมโดนประตูหนีบที่นิ้วหัวแม่มือ แล้วเมื่อวันอังคารที่แล้ว 10/11/63 ที่ผ่านมา ผมได้เข้าไปพบคุณที่โรงพยาบาล แล้วคุณได้ทำการตรวจให้ไป X-ray แล้วหลังจากนั้นก็ดูจนคุณประเมินแล้วทำการเจาะแล้วบีบเลือดที่คลั่งออกมา ซึ่งตั้งแต่วันที่ 10/11 ที่ไปพบคุณหรือก่อนหน้านั้น 1-2 วัน ก็ไม่มีอาการเจ็บหรือปวดแต่อย่างใด กระดิกนิ้ว หรือจับบริเวณนิ้วได้ตามปกติ ซึ่งตอนนี้อาการที่เริ่มมีคือเล็บดำตามรูป ผมอยากรู้ว่าแบบนี้มันจำเป็นต้องถอดเล็บไหมครับ หรือรอเวลาให้เล็บมันยาวแล้วค่อยๆตัดเล็มออก ผมกลัวการถอดเล็บมากๆ (นิ้ว ณ ปัจจุบันเป็นแบบที่แนบไว้นะครับ)
สวัสดีค่ะ การโดนประตูหนีบที่นิ้วหัวแม่มือจนมีเลือดคั่งในเล็บดังกล่าวมานั้น ถ้าที่เล็บมีเลือดที่จำนวนไม่มาก ไม่เกิน 25% ของพื้นที่เล็บ เลือดมักจะค่อยๆสลายไปได้เอง แต่หากเลือดเป็นบริเวณกว้าง มีการปวด บวม ที่เล็บ มีการอักเสบมาก อาจจะต้องทำการถอดเล็บออกบางส่วนเพื่อระบายเลือดและหนอง ร่วมกับได้ยาฆ่าเชื้อร่วมด้วยค่ะดังนั้นตอนนี้แนะนำการสังเกตอาการอย่างใกล้ชิด หากก้อนเลือดที่คั่งขยายใหญ่มากขึ้น หรือประมาณครึ่งนึงของเล็บแล้ว ก็ควรรีบกลับไปพบแพทย์แพทย์ไม่เห็นรูปที่แนบ แต่หากมีเล็บดำคล้ำ อาจจะเป็นสัญญาณอื่นๆเช่นการขาดเลือดของปลายนิ้วร่วมด้วยได้ ควรจะรีบไปเบื้องต้นแนะนำการรับประทานยาแก้ปวดหากปวดมากได้ ระวังการกระทบกระแทกซ้ำ งดการใช้งานนิ้วข้างที่ปวดไปก่อน